শিবগঞ্জ (চাঁপাইনবাবগঞ্জ) প্রতিনিধি: চাঁপাইনবাবগঞ্জের শিবগঞ্জ উপজেলার নয়ালাভাঙা এলাকায় নওশাদ আলী (৬৩) নামে এক ব্যক্তিকে পিটিয়ে হত্যার অভিযোগ উঠেছে। সোমবার সকাল ৮টার সময় নয়ালাভাঙার বাবুপুর মিরাটুলি গ্রামে এ ঘটনা ঘটে। নিহত ব্যক্তি হল- একই এলাকার মৃত আশরাফ আলী মন্ডলের ছেলে। নিহতের মেয়ে নাসরিন খাতুন জানায়, সোমবার সকালে কৃষি কাজের জন্য নিজ বাড়ি হতে ট্রলি বের করছিল নওশাদসহ তার পরিবারের সদস্যরা। এ সময় নওশাদের মামাতো ভাই জাহাঙ্গীর আলম, নাসিম ও মুক্তার এতে বাধা দেয়। এ নিয়ে উভয় পক্ষের মধ্যে কথাকাটাকাটি শুরু হয়।